"تورکیه یئنی تیپ کوروناویروسلا (کووید-19) موباریزه‌ده 157 اؤلکه و 12 اولوسلار آراسی تشکیلاتا کؤمک‌لیک گؤستردی".
بونو خاریجی ایشلر ناظیری مولود چاووش اوغلو بنگلادش-ین ائو صاحیب‌لیگی ائتدیگی اقتصادی امکداش‌لیق تشکیلاتی (د-8) اؤلکه‌لری‌نین ذیروه توپلانتی‌سی چرچیوه‌سینده آنلاین اولا‌راق تشکیل ائدیلن خاریجی ایشلر ناظیرلری توپلانتی‌سی‌نین آچیلیشیندا دئییب.
"کووید-19" اپیدمیسی دؤورونده چوخ طرفلیلیگین و امکداشلیغین اهمیتینی بیر داها گؤردوک‌لرینی وورغولایان چاووش اوغلو "تورکیه اولا‌راق پاندمی‌نین باشلادیغی گوندن "کووید-19" ایله موباریزه‌ده هم رای‌لیک و ایش بیرلیگی‌نین اهمیتینی وورغولادیق. 157 اؤلکه و 12 اولوسلار آراسی تشکیلاتلا یاردیم ائتدیک. (اولوسلار آراسی پول  فوندو) بوف، دونیا بانکینی و گ20-دکی ان کاسیب اؤلکه‌لر اوچون داخی‌لی بورج‌لارین تاخیره سالینماسینا دایر تشببوس‌لری دستکلدیک" دئییب.
د-8 اؤلکه‌لری‌نین صاحیب اولدوغو بؤیوک اقتصادی پتانسیلی اوزه چیخارما سعی‌لری‌نین اؤزلریندن آسیلی اولدوغونو وورغولایان چاووش اوغلو بیلدیریب کی، ذیروه ییغینجاغیندا قبول ائدیله‌جک 10 ایللیک یول خریطه‌سی و داکا بیاننامه‌سی سندلری‌نین بو چرچیوه‌ده تشکیلاتا یئنی ایستیقامت قازاندیرا‌جاق‌دیر.
ناظیر چاووش اوغلو توریزم پاندمی‌دن ان چوخ تأثیرلنن سئکتورلاردان بیری اولدوغونا دقت چکه‌رک، تورکیه-‌نین اعتبارلی توریزم لاییحه‌سینی حیاتا کئچیردیک‌لرینی و بمت توریزم تشکیلاتی‌نین رهبرلیک ائدن اساس‌لارینا دا اویغون گله‌جک شکیلده تعطیل مرکزلرینی یئنی‌دن توریزمه آچدیق‌لارینی سؤیله‌ییب.
چاووشو اوغلو بوندان باشقا، تورکیه-‌نین توریزم سئکتورون‌داکی لاییحه نمونه‌لرینی د-8 اؤلکه‌لریله بؤلوشمه‌یه حاضیر اولدوغونو دا دئییب.
مولود چاووش اوغلو آوریلین 8-ده کئچیریله‌جک ایجلاسدا نؤوبتی صدرلیگی بنگلادش-ا تحویل وئره‌جک‌لرینی، تورکیه-‌نین ایستنیلن هر دستکی وئرجگینی سؤزلرینه علاوه ائدیب.
